2 dood, 79 beseer in botsing | Netwerk24
Deur Cheréne Pienaar 16 Februarie 2019 11:45
Die motor het uitgebrand. Foto: Verskaf
Twee mense is dood en 79 beseer in ’n botsing Saterdagoggend tussen ’n bus en ’n ligte voertuig op die R538 Numbiweg naby Witrivier in Mpumalanga.
Daar was verskeie mense net ná 08:00 op die toneel toe paramedici van die nooddiens ER24 daar aankom.
Die bus het langs die pad gelê en ’n bietjie verder ’n motor wat heeltemal uitgebrand was.
Insittendes het ligte tot ernstige beserings opgedoen toe dit met ’n voertuig gebots het.
Die ongeluk is deur die departement van veiligheid in Mpumalanga bevestig.
Ineke van Huyssteen, ’n woordvoerder van ER24, sê noodwerkers het twee mense is dood in die ligte voertuig.
Die passasiers van die bus het ligte tot ernstige beserings opgedoen.
Nooddienspersoneel het die beseerdes na verskeie hospitale gebring.
Van Huyssteen sê die presiese oorsaak rondom die voorval is nog nie bekend nie.
Die polisie was op die toneel vir verdere ondersoek.
’n Botsing tussen ’n bus en ’n motor op die R538 het tot twee sterftes en 79 besering gelei.
Meer oor: Mpumalanga | Ongeluk